Материал №2М-135-2015

Ұ Й Ғ А Р Ы М

09 маусым 2015 жыл Жаңатас қаласы.

Жамбыл облысы Сарысу аудандық сотының судьясы Бекеева Ж.Т.,

арызданушы Адиша Арыстанбеккызының шешімнің орындалуын қайта бұрып атқару туралы арызын қарап,

А Н Ы Қ Т А Ғ А Н Ы:

Жамбыл облыстық сотының кассациялық сот алқасының 20.08.2013 жылғы қаулысымен Сарысу аудандық сотының 10.05.2011 жылғы А.Арыстанбеккызының қатысындағы сот үкімі өзгертілген: азаматтық талап арыз бойынша қайта есептеу жүргізіліп, мемлекет пайдасына өндірілген 1 261 924 теңге 48 тиынды төмендетіп, 08.05.1998 жылдан 25.05.2001 жыл аралығында ұрланған 143 770,48 теңге мемлекет пайдасына және мемлекеттік алым өндірілген.

Арызданушы аталған қаулы қабылданғанға дейін өзінен артық ұсталынған 139 244 теңгені кері өндіріп беруді сұранған.

Қазақстан республикасының Азаматтық іс жүргізу кодексінің (әрі қарай – АІЖК) 240-1-бабының талабына сай, заңды күшіне еніп, толық немесе ішінара орындалған сот шешімінің күші жойылған және сот талап қоюдан толық немесе бір бөлігінде бас тарту туралы жаңа шешім шығарған жағдайда талапкерден күші жойылған шешім бойынша алғанының бәрі өндіріліп алынады.

Жоғарыда көрсетілгендердің негізінде және Қазақстан Республикасының Азаматтық іс жүргізу кодексінің 240-1,240-2,251-252-баптарының талаптарын басшылыққа алып, судья

Ұ Й Ғ А Р Ы М Е Т Т І:

Арызданушы Адиша Арыстанбеккызының шешімнің орындалуын қайта бұрып атқару туралы арызы қанағаттандырылсын.

Жамбыл облысы Сарысу аудандық сотының 10.05.2011 жылғы үкімі негізінде жауапкер Адиша Арыстанбеккызынан мемлекет пайдасына артық өндірілген 139 244 (бір жүз отыз тоғыз мың екі жүз қырық төрт) теңге А.Арыстанбеккызына кері қайтарылсын.

Ұйғарымға наразы жаққа он бес күн ішінде Сарысу аудандық соты арқылы Жамбыл облыстық сотының азаматтық және әкімшілік істер жөніндегі апелляциялық сот алқасына жеке шағым немесе наразылық беру мүмкіндігі түсіндірілсін.

Сарысу аудандық сотының судьясы: Бекеева Ж.Т.